พอดีหนูเป็นฟันคุดแล้วเหงือกมันอักเสบค่ะ พอตอนแปรงฟันก็บ้วนปาก แต่ทีนี้หนูบ้วนแบบบ่อยมากใน1วัน แต่แค่วันเดียวนะคะ คือแปรงฟันหลังกินข้าวและบ้วนปากด้วย พอตื่นมาวันนี้มีคาบขาวๆเมือกๆตรงกระพุงแก้มค่ะ ถ้าหยุดใช้จะหายไหมคะ เครียดมากค่ะ
สวัสดีค่ะ คราบขาวๆ ที่กระพุ้งแก้ม อาจเป็นคราบของน้ำยาบ้วนปากที่ใช้ หรืออาจเกิดจากการระคายเคืองจากสารเคมีในน้ำยาบ้วนปาก ทำให้เยื่อบุเกิดการลอกตัว จึงเห็นเป็นคราบขาวๆ ได้แนะนำควรหยุดการใช้น้ำยาบ้วนปาก และให้บ้วนปากบ่อยๆ ด้วยน้ำเปล่าแทน ในที่สุดคราบขาวๆ ก็จะหลุดออกไปได้เองค่ะ ส่วนการแปรงฟัน ก็ควรใช้ยาสีฟันที่ไม่แสบปาก ไม่มีฤทธิ์รุนแรง เช่น ช่วยฟอกฟันขาว เป็นต้น เพราะอาจยิ่งระคายเคืองได้ หรือทั้งนี้ อาจแปรงโดยไม่มียาสีฟันไปก่อนก็ได้ค่ะสำหรับการที่มีเหงือกอักเสบและฟันคุดอยู่นั้น ก็ควรต้องไปพบทันตแพทย์เพื่อรักษา เพราะหากไม่รักษาผ่าฟันคุดออก ก็ย่อมจะเกิดเหงือกอักเสบซ้ำๆ ได้จากการที่เศษอาหารไปติดบริเวณที่มีฟันคุด ซึ่งมักจะยากต่อการทำความสะอาดและแปรงฟันค่ะส่วนการดูแลในช่องปากอื่นๆ ก็ควรใช้ไหมขัดฟันอย่างน้อยวันละ 1 ครั้ง บ้วนปากทุกครั้งหลังทานอาหาร ซึ่งให้ใช้น้ำเปล่าก็เพียงพอ แปรงฟันวันละ 2 ครั้ง งดการทานขนมหวาน น้ำหวาน น้ำอัดลม อาหารที่เหนียวและเคี้ยว เพราะมักทำให้เกิดฟันผุและเหงือกอักเสบค่ะ